stanford-oval/wikipedia huggingface dataset:
อัจฉริยะข้ามคืน
รหัสลับอัจฉริยะ

| 61 (2)   | เก็บรักควายสู้ตายอำพล |  ให้แยกเป็นคำว่า เก็บ รัก ควาย สู้ตาย และ อำพล  การไขรหัสครั้งนี้มาจากการใช้นิ้วมือ โดยสังเกตจากคำว่า เก็บ  รัก คือ การชูมือโดยใช้ 3 นิ้วเหมือนสัญสักษณ์รายการแฟนพันธุ์แท้ ซึ่งจะเก็บนิ้วมือ 2 นิ้ว  ควาย คือ การชูมือโดยใช้ 2 นิ้วเหมือนสัญสักษณ์เขาควาย(คาราบาว) ซึ่งจะเก็บนิ้วมือ 3 นิ้ว  สู้ตาย คือ การชูมือโดยใช้ 2 นิ้วเหมือนสัญสักษณ์เครื่องดื่มลิโพ ซึ่งจะเก็บนิ้วมือ 3 นิ้ว  อำพล คือ การชูกำปั้นขวาในเวลาดูคอนเสิร์ตของอำพล ลำพูน ซึ่งจะเก็บนิ้วมือ 5 นิ้ว  ดังนั้นรหัสลับนี้จึงไขได้เป็น 2335 | 2335 |
| 62 (1)   | ซ่าจนถึงหาม (รหัสเปิดเซฟที่ 1 ในภารกิจที่ 1) |  ให้ผวนคำว่า ซ่าจนถึงหาม แล้วจะได้คำว่า สามจนถึงห้า  รหัสลับนี้จึงเท่ากับ 345 | 345 |
| 62 (2)   | ผู้กองเจี๊ยบแยงกี้ (รหัสเปิดเซฟที่ 2 ในภารกิจที่ 1) |  ให้แยกเป็นคำว่า ผู้กอง เจี๊ยบ แยงกี้ โดยรหัสลับนี้จะเกี่ยวข้องกับคำว่า ดาว  ผู้กอง คือ ผู้กองมียศร้อยเอก ซึ่งมีดาวทั้งหมด 3 ดวง  เจี๊ยบ คือ ลูกไก่ ซึ่งหมายถึง ดาวลูกไก่ที่มีทั้งหมด 7 ดวง  แยงกี้ เป็นชื่อเล่นของประเทศสหรัฐอเมริกา ซึ่งบนธงชาติประเทศนี้มีดาวอยู่ทั้งหมด 50 ดวง  เมื่อรวมกันแล้วจะได้รหัสลับว่า 3750 | 3750 |
| 62 (3)   | มือถือไก่ไฟไหม้บ้าน (รหัสเปิดเซฟที่ 3 ในภารกิจที่ 1) |  ให้แยกเป็นคำว่า มือถือ ไก่ ไฟไหม้ และ บ้าน โดยรหัสนี้จะเกี่ยวข้องกับจำนวนหลักของเบอร์โทรศัพท์  มือถือ หมายถึงเบอร์โทรศัพท์มือถือ ซึ่งมีเลขทั้งหมด 10 หลัก  ไก่ หมายถึงเบอร์โทรศัพท์ Delivery ของเคเอฟซี นั่นก็คือเบอร์ 1150 ซึ่งมีทั้งหมด 4 หลัก  ไฟไหม้ ต้องโทรเบอร์ 199 ซึ่งมีทั้งหมด 3 หลัก  บ้าน หมายถึงเบอร์โทรศัพท์บ้าน ซึ่งมีเลขทั้งหมด 9 หลัก  รหัสลับนี้จึงเท่ากับ 10439 | 10439 |
| 62 (4)   | เป็นประชาธิปไตยไดโนเสาร์ (รหัสเปิดเซฟในภารกิจที่ 3) |  ให้แยกเป็นคำว่า เป็นประชาธิปไตย และ ไดโนเสาร์  เป็นประชาธิปไตย คือปีที่ประเทศไทยมีประชาธิปไตยเป็นครั้งแรก หมายถึงปี พ.ศ. 2475  ไดโนเสาร์ คือสัตว์ที่สูญพันธุ์แล้ว  สูญพันธุ์พ้องเสียงกับคำว่า สูญพัน หมายถึงลบ 1000  เมื่อนำ 2475 ลบด้วย 1000 จะได้ 1475 | 1475 |
| (ตอนพิเศษ) Wireless Adventure    | กดดันผู้ดี |  ให้แยกเป็นคำว่า กด ดัน ผู้ดี  ผู้ดี หมายถึง อังกฤษ  ดัน ในภาษาอังกฤษคือ PUSH  กด P U S H บนโทรศัพท์มือถือ  P อยู่ที่เลข 7  U อยู่ที่เลข 8  S อยู่ที่เลข 7  H อยู่ที่เลข 4  รหัสลับคือ 7874 | 7874 |
รางวัลที่ได้รับ

Asian Television Awards
Highly Commended Reality Programme 2006
ท็อป อวอร์ดส์
เกมโชว์ยอดเยี่ยม ปี 2006
โทรทัศน์ทองคำ
เกมโชว์ยอดเยี่ยม ปี 2006
สตาร์ เอนเตอร์เทนเมนต์ อวอร์ดส์
รายการเกมโชว์ยอดเยี่ยม ปี 2006
การสิ้นสุดการออกอากาศ

อัจฉริยะข้ามคืนได้ออกอากาศครั้งสุดท้ายเมื่อวันที่ 7 มกราคม พ.ศ. 2551 ทางช่อง 3 และภายหลัง รูปแบบการเล่นเกมของรายการนี้ ได้นำมาประยุกต์ต่อเป็นรายการ อัจฉริยะยกบ้าน ซึ่งออกอากาศทาง ช่อง 5 ทุกวันเสาร์ เวลา 22:00 - 23:00 น. โดยออกอากาศตั้งแต่ 2 กุมภาพันธ์ พ.ศ. 2551 ถึง 28 มิถุนายน พ.ศ. 2551
อารยธรรมเฮลเลนิสต์

ระวังสับสนกับ อารยธรรมกรีก
สำหรับยุคประวัติศาสตร์กรีซต่อเนื่องจาก กรีซยุคคลาสสิก ดูที่ สมัยเฮลเลนิสต์
ดินแดนเฮลเลนิสต์ที่รวมทั้งอาณาจักรไดแอโดคาย (Diadochi):
  ราชอาณาจักรของทอเลมีที่ 1 โซเตอร์
  ราชอาณาจักรของคาสแซนเดอร์
  ราชอาณาจักรของลิซิมาคัส
  ราชอาณาจักรของเซลูคัสที่ 1 นิคาทอร์
  ภูมิภาคอิไพรัส
ดินแดนอื่นบนแผนที่:
  อาณานิคมกรีซ
  คาร์เทจ (ไม่ใช่ของกรีก)
  โรมัน (ไม่ใช่ของกรีก)

บริเวณสีส้มเป็นบริเวณที่ขัดแย้งกันหลังจากปี 281 ก่อนคริสต์ศตวรรษ; ราชอาณาจักรเพอร์กามอนยึดครองบางส่วน; ไม่ได้แสอง: อินโด-กรีก
อารยธรรมเฮลเลนิสต์ (อังกฤษ: Hellenistic civilization) เป็นจุดสูงสุดของความมีอิทธิพลของอารยธรรมกรีกในโลกยุคโบราณตั้งแต่ราวปี 323 จนถึงราวปี 146 ก่อนคริสต์ศตวรรษ (หรืออาจจะดำเนินต่อมาถึงปี 30 ก่อนคริสต์ศตวรรษก็เป็นได้) เป็นสมัยที่ตามมาจากสมัยกรีกคลาสสิก (Classical Greece) และตามมาทันทีด้วยการปกครองของโรมในบริเวณที่เคยปกครองโดยหรือมีอิทธิพลจากกรีซ – แม้ว่าวัฒนธรรม ศิลปะ และวรรณคดีของกรีซจะยังคงมีอิทธิพลต่อสังคมของโรมัน ที่ชนชั้นสูงจะพูดและอ่านภาษากรีกได้ดีพอ ๆ กับภาษาละติน หลังจากชัยชนะต่อจักรวรรดิเปอร์เชียโดยอเล็กซานเดอร์มหาราชแห่งมาซิดอนกรีกแล้ว ราชอาณาจักรมาซิโดเนียต่าง ๆ ก็ได้รับการก่อตั้งขึ้นทั่วบริเวณเอเชียตะวันตกเฉียงใต้ (ตะวันออกใกล้ และ ตะวันออกกลาง) และทางตะวันออกเฉียงเหนือของแอฟริกา (ส่วนใหญ่ในอียิปต์โบราณ) ซึ่งเป็นผลให้วัฒนธรรมและภาษากรีกเผยแพร่ไปยังดินแดนต่าง ๆ ที่ก่อตั้งขึ้น และในทางกลับกันอาณาจักรใหม่ที่ก่อตั้งขึ้นต่างก็รับวัฒนธรรมท้องถิ่นเข้ามาใช้ตามแต่จะสะดวกและมีประโยชน์
ฉะนั้นอารยธรรมเฮลเลนิสต์จึงเป็นอารยธรรมที่ผสานระหว่างอารยธรรมกรีกกับอารธรรมของตะวันออกใกล้ ตะวันออกกลาง และเอเชียตะวันตกเฉียงใต้ และแยกตัวจากทัศนคติเดิมของกรีกต่ออารธรรมอื่นที่เคยถือว่าอารยธรรมที่ไม่ใช่วัฒนธรรมกรีกเป็นอารธรรมของ "อนารยชน" แต่การผสานระหว่างอารยธรรมกรีกและอารยธรรมที่ไม่ใช่กรีกจะมากน้อยเท่าใดนั้นก็ยังเป็นเรื่องที่โต้แย้งกันอยู่ แต่แนวโน้มของความเห็นที่ตรงกันชี้ให้เห็นว่าเป็นการปรับรับวัฒนธรรมใหม่เป็นพฤติกรรมที่อยู่ในหมู่ชนชั้นสูงเท่านั้นส่วนประชากรโดยทั่วไปก็คงอาจจะดำรงชีวิตเช่นที่เคยทำกันมา
บรรณานุกรม

Green, Peter. Alexander The Great and the Hellenistic Age. Orion Publishing Group, Limited, 2008, ISBN 0753824132.
ดูเพิ่ม

อารยธรรมกรีก
เฮลเลนิสติกกรีซ
ศาสนาเฮลเลนิสต์
สมัยเฮลเลนิสต์
ปรัชญาเฮลเลนิสต์
อารามมวีเป็ก

| มวีเป็กเกินปา |
| --- | --- |
พระพุทธฉายจัมพา (Chamba)
ศาสนา
ศาสนา: ศาสนาพุทธแบบทิเบต
นิกาย: ดรูกปา และ เกลุก
ที่ตั้ง
ที่ตั้ง: คาร์กีล ลาดาข ประเทศอินเดีย
ที่ตั้งในลาดัก
พิกัดภูมิศาสตร์: 34°23′0″N 76°22′0″E﻿ / ﻿34.38333°N 76.36667°E﻿ / 34.38333; 76.36667
สถาปัตยกรรม
รูปแบบ: ทิเบต
อารามมวีเป็ก (ทิเบต: མུལ་སྦེག་དགོན་པ།, พินอินทิเบต: mübêk gönba; อังกฤษ: Mulbekh Monastery) เป็นหมู่อารามพุทธทิเบต (เกินปา) จำนวนสองอาราม หลังหนึ่งเป็นของนิกายดรูกปา อีกหลังเป็นของนิกายเกลูก ตั้งอยู่ในคาร์กีล ลาดาข ประเทศอินเดีย ตั้งอยู่บนยอดสุดของเขา ราว 200 เมตร (656 ft) เหนือจากถนนใกล้สุด และมีทางเชื่อมต่อกับพระราชวังของราชากาโลนแห่งมวีเป็ก (Rajah kalon of Mulbekh) ที่ตั้งอยู่ด้านล่าง อารามสามารถเข้าถึงได้ผ่านทางเดินเท้าที่คดเคี้ยว ทอดยาวอยู่ด้านหลังของอาราม อารามตั้งอยู่ที่ความสูง 3,504 เมตรจากระดับน้ำทะเล ส่วนเมืองด้านล่างไปมีประชากรอยู่ที่ 5,730 คน
พระพุทธรูปจัมพา

ราว 45 กิโลเมตรทางตะวันออกของเมืองคาร์กีลเป็นที่ตั้งของพระพุทธรูปจัมพา (Chamba Statue; ทิเบต: ཅམ་བ།, พินอินทิเบต: jampa) ในหมู่บ้านมวีเป็ก แกะสลักเข้าไปในผาหิน ทางขวาของถนน แสดงภาพของพระศรีอาริยเมตไตรยพุทธเจ้า หันหน้าเข้าถนน บ้างว่ารูปปั้นนี้สร้างขึ้นในสมัยกุษาณ ส่วนนักวิชาการสมัยใหม่เชื่อว่าสร้างขึ้นในศตวรรษที่ 8 ท่อนล่างของพระพุทธรูปถูกบังด้วยวัดขนาดเล็กที่สร้างขึ้นในปี 1975
ใกล้กันยังพบจารึกโบราณเขียนด้วยอักษรขโรษฐี ใกล้กันยังเจอจารึกกฤษฎีกาให้กับคนท้องถิ่นเพื่อให้หยุดบูชายัญแะพ ดำริไว้โดยกษัตริย์พระนามว่า "เต๋" (King Lde) ผู้ปกครองลาดาขในสมัย ค.ศ. 1400 ชาวมวีเป็กมองว่าคำสั่งนี้ยากเกินกว่าจะปฏิบัติตามได้ บนหินก้อนเดียวกันนี้จึงสามารถพบจารึกอีกกลุ่มหนึ่งเขียนว่าพระราชกฤษฎีกานี้ยากเกินกว่าจะปฏิบัติตามได้
อารามเมฆขาว

White Cloud Temple
อารามเมฆขาว  (จีน: 白云观 ไป๋หวินก้วน; อังกฤษ: Báiyún Gùan) เป็นอารามเต๋าในกรุงปักกิ่ง ประเทศจีน เป็นหนึ่งใน "สามศาลบรรพชน" ของสำนักฉวนเจิน มีสมญาว่า "อารามแรกในใต้หล้า" เริ่มสร้างในสมัยราชวงศ์ถัง หลังจากปักกิ่งถูกควบคุมโดยกองทัพมองโกลในปี พ.ศ. 1758 ได้มอบให้ชิว ชู่จี นักพรตเต๋าสำนักฉวนเจินใช้เป็นศูนย์กลางของสำนัก ในปี พ.ศ. 1765 ชิว ได้เผยแพร่ลัทธิเต๋านี้ให้กับเจงกีสข่าน หลังจากนั้นตลอดช่วงเวลาอันยาวนานของประวัติศาสตร์ อารามเมฆขาวได้รับการปกป้องไว้เป็นอย่างดีจากผู้ปกครองทุกยุคสมัย ปัจจุบันอารามแห่งนี้อยู่ในสังกัดสมาคมเต๋าแห่งประเทศจีน
White Cloud Temple
อาคาร

ลักษณะเหมือนวัดจีนทั่วไป วางอาคารในแนวเหนือใต้ โดยมีประตูอยู่ทางทิศใต้ตามลักษณะของฮวงจุ้ย ประกอบด้วยห้าอาคารหลัก
อาชญากลปล้นโลก 2

| อาชญากลปล้นโลก 2 |
| --- | --- |
ใบปิดภาพยนตร์
กำกับ: จอน เอ็ม. ชู
บทภาพยนตร์: เอ็ด โซโลมอน
เนื้อเรื่อง:   เอ็ด โซโลมอน  ปีเตอร์ เชียเรลลี 
สร้างจาก: ตัวละคร โดย โบแอซ ยาคิน เอ็ดเวิร์ด ริคอร์ท
อำนวยการสร้าง:   บ็อบบี โคเฮน  อเล็กซ์ เคิตซ์แมน 
นักแสดงนำ:   เจสซี ไอเซนเบิร์ก  มาร์ก รัฟฟาโล  วูดดี ฮาร์เรลสัน  เดฟ แฟรนโก  แดเนียล แรดคลิฟฟ์  ลิซซี แคปแลน  เจย์ โจว  ซานา ลาแทน  ไมเคิล เคน  มอร์แกน ฟรีแมน 
กำกับภาพ: ปีเตอร์ เดมิง
ตัดต่อ: สแตน แซลฟาส
ดนตรีประกอบ: ไบรอัน ไทเลอร์
บริษัทผู้สร้าง: เค/โอเปเปอร์โปรดักส์ ทีไอเคฟิล์มส  
ผู้จัดจำหน่าย: ซัมมิตเอนเตอร์เทนเมนต์
วันฉาย: 6 มิถุนายน 2016 (นครนิวยอร์ก) 9 มิถุนายน 2016 (ไทย) 10 มิถุนายน 2016 (สหรัฐอเมริกา) 4 กรกฎาคม 2016 (สหราชอาณาจักร)
ความยาว: 129 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 90 ล้านดอลลาร์สหรัฐ
ทำเงิน: 334.9 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
อาชญากลปล้นโลก 2 (อังกฤษ: Now You See Me 2) เป็นภาพยนตร์แนวระทึกขวัญ/จารกรรม กำกับโดยจอน เอ็ม. ชู เขียนบทโดยเอ็ด โซโลมอน นำแสดงโดยเจสซี ไอเซนเบิร์ก, มาร์ก รัฟฟาโล, วูดดี ฮาร์เรลสัน, เดฟ แฟรนโก, ไมเคิล เคนและมอร์แกน ฟรีแมน ภาพยนตร์เรื่องนี้เป็นภาคต่อจาก อาชญากลปล้นโลก ปี 2013
เรื่องย่อ

หนึ่งปีหลังจากหลอกเจ้าหน้าที่ FBI และชนะใจผู้ชมด้วยมายากล จตุรอาชาที่เหลืออยู่ 3 คนได้แก่ แดเนียล แอตลาส, เมอร์ริต แมคคินนีย์และแจ็ก ไวลเดอร์หลบซ่อนตัวเพื่อรอคำสั่งต่อไปจาก "เนตรภาคี" สมาคมนักมายากลโบราณที่ทั้งสามเข้าร่วม ต่อมาดีแลน โรดส์ ผู้ดูแลทั้งสามคนเสนอภารกิจใหม่ในการเปิดโปงโอเวน เคส นักธุรกิจผู้ฉ้อฉลที่แอบติดตั้งซอฟต์แวร์ขโมยข้อมูลของผู้ใช้งาน โรดส์ยังให้ลูลา เมย์เข้าร่วมทีมจตุรอาชาแทนที่เฮนลีย์ รีฟส์ที่ลาออกไป
จตุรอาชาลอบเข้าไปในงานเปิดตัวสินค้าของเคส โดยมีเจ้าหน้าที่ FBI ตามมาที่งาน ในระหว่างที่จตุรอาชากำลังจะเปิดโปงเคส กลับมีบุคคลลึกลับเข้ามาขัดขวางแล้วเปิดโปงว่าไวลเดอร์ที่เชื่อว่าเสียชีวิตจากอุบัติเหตุรถคว่ำเมื่อปีก่อนยังมีชีวิตอยู่ และเปิดโปงว่าโรดส์ซึ่งเป็นเจ้าหน้าที่ FBI ที่จริงแล้วเป็นพวกกับจตุรอาชา โรดส์และจตุรอาชาแยกกันหนี แต่จตุรอาชาถูกคนของเชส แมคคินนีย์ พี่ชายฝาแฝดของเมอร์ริตจับตัวไปมาเก๊าเพื่อพบกับวอลเตอร์ มาบรี อัจฉริยะด้านเทคโนโลยีที่แกล้งตายหลังถูกเคสยึดบริษัทของตนเองไป
มาบรีสั่งให้จตุรอาชาเข้าไปขโมยชิปที่เคสพัฒนาขึ้น ซึ่งชิปนี้สามารถเจาะเข้าอุปกรณ์คอมพิวเตอร์ทุกชนิดได้ โดยชิปดังกล่าวถูกเก็บอยู่ในห้องนิรภัยความปลอดภัยสูง แอตลาสตอบตกลง จตุรอาชาไปที่ร้านขายอุปกรณ์มายากลของหลี่ ด้านโรดส์ที่กำลังจนมุมยอมร่วมมือกับแทดเดียส แบรดลีย์ อดีตนักมายากลที่ถูกโรดส์จับเข้าคุกเพราะเขาเชื่อว่าเป็นสาเหตุที่ทำให้ไลโอเนล ชไรค์ พ่อของเขาต้องเสียชีวิต ทั้งคู่ไปที่มาเก๊าเพื่อสอบถามข้อมูลจากหลี่
จตุรอาชาลอบเข้าไปในห้องนิรภัยและขโมยชิปออกมาได้สำเร็จ แอตลาสรับหน้าที่นำชิปไปให้มาบรีแต่ถูกโรดส์ขัดขวาง แอตลาสหนีไปได้ ส่วนโรดส์ถูกจับตัวไปที่เรือยอชต์ที่อาร์เธอร์ เทสส์เลอร์รออยู่ เทสส์เลอร์เป็นนายธนาคารที่ถูกโรดส์ขโมยเงินไปหลังไม่รับผิดชอบต่อการตายของพ่อของเขา โรดส์รู้ความจริงว่ามาบรีเป็นลูกนอกสมรสของเทสส์เลอร์ เขาถูกจับใส่ตู้นิรภัยและทิ้งลงน้ำเพื่อให้ตายเหมือนพ่อของเขา แต่จตุรอาชาตามมาช่วยทัน ภายหลังพบว่าชิปที่มาบรีได้ไปเป็นของปลอม
จตุรอาชาแสดงกลในลอนดอนช่วงวันสิ้นปีเพื่อล่อเทสส์เลอร์และมาบรีออกมา ทั้งสองเชื่อว่าจตุรอาชายังมีชิปจริงอยู่และพบว่าโรดส์ยังไม่ตาย จึงวางแผนจับตัวจตุรอาชาและโรดส์ขึ้นเครื่องบินส่วนตัว เมื่อมาบรีได้ชิปที่จตุรอาชาขโมยมา เชสจับจตุรอาชาและโรดส์โยนลงจากเครื่องบินที่บินอยู่ แต่มีการเฉลยว่าความจริงเครื่องบินไม่ได้บินขึ้น แต่ใช้อุปกรณ์ต่าง ๆ ในการตบตา เหตุการณ์ทั้งหมดบนเครื่องถูกแพร่ภาพให้ผู้ชมทั่วโลกเห็น เทสส์เลอร์ มาบรีและเชสถูก FBI จับกุม ส่วนโรดส์นำชิปไปให้เจ้าหน้าที่ออสตินก่อนจะหลบหนีไป
ต่อมาจตุรอาชาและโรดส์ไปที่ที่ประชุมของเนตรภาคี และพบว่าหลี่และแบรดลีย์เป็นหนึ่งในสมาชิกของเนตรภาคี แบรดลีย์บอกกับโรดส์ว่าความจริงตนเป็นเพื่อนรักกับชไรค์ แต่แสดงตนว่าเป็นคู่แข่งกันเพราะเป็นส่วนหนึ่งของการแสดง แบรดลีย์ยังบอกว่าจตุรอาชาผ่านการทดสอบแล้ว ภาพยนตร์จบลงเมื่อจตุรอาชาและโรดส์เข้าไปในห้องโถงที่มีความลับของเนตรภาคีซ่อนอยู่
นักแสดง

เจสซี ไอเซนเบิร์ก รับบท เจ. แดเนียล "แดนนี" แอตลาส
มาร์ก รัฟฟาโล รับบท ดีแลน โรดส์
วูดดี ฮาร์เรลสัน รับบท เมอร์ริต แมคคินนีย์/เชส แมคคินนีย์
เดฟ แฟรนโก รับบท แจ็ก ไวลเดอร์
แดเนียล แรดคลิฟฟ์ รับบท วอลเตอร์ มาบรี
ลิซซี แคปแลน รับบท ลูลา เมย์
เจย์ โจว รับบท หลี่
ซานา ลาแทน รับบท เจ้าหน้าที่นาตาลี ออสติน
ไมเคิล เคน รับบท อาร์เธอร์ เทสส์เลอร์
มอร์แกน ฟรีแมน รับบท แทดเดียส แบรดลีย์
เดวิด วอร์ชอฟสกี รับบท เจ้าหน้าที่โคแวน
เฮนรี ลอยด์-ฮิวส์ รับบท อัลเลน สก็อตต์-แฟรงค์
เบน แลมบ์ รับบท โอเวน เคส
การผลิต

หลัง อาชญากลปล้นโลก ทำรายได้ได้ดีในบ็อกซ์ออฟฟิศ ในเดือนกรกฎาคม 2013 จอน เฟลไทเมอร์ ประธานบริหารไลออนเกตยืนยันว่าจะมีการสร้างภาคต่อโดยจะเริ่มถ่ายทำในปี 2014 ต่อมาในเดือนกันยายน 2014 มีการยืนยันว่าจอน เอ็ม. ชูจะทำหน้าที่กำกับแทนหลุยส์ เลเทอร์เรียร์ที่กำกับภาคก่อนหน้าและมีกำหนดฉายวันที่ 10 มิถุนายน 2016 เดือนต่อมา ไมเคิล เคนให้สัมภาษณ์ว่าแดเนียล แรดคลิฟฟ์จะร่วมแสดงในภาพยนตร์ด้วย โดยรับบทเป็นลูกชายของเขาและจะเริ่มถ่ายทำในเดือนธันวาคมที่ลอนดอน ในเดือนเดียวกัน มีข่าวว่าอายลา ฟิชเชอร์จะไม่ได้กลับมารับบทเดิมเนื่องจากตั้งครรภ์และลิซซี แคปแลนจะรับบทเป็นลูลา สมาชิกใหม่ของจตุรอาชา ในช่วงแรกภาพยนตร์เรื่องนี้ใช้ชื่อว่า Now You See Me: Now You Don't  แต่ต่อมาในเดือนพฤศจิกายน 2014 ชื่อภาพยนตร์เปลี่ยนเป็น Now You See Me: The Second Act  ก่อนจะใช้ชื่ออย่างเป็นทางการว่า Now You See Me 2
การผลิต > การถ่ายทำ

ในเดือนพฤศจิกายน 2014 มาร์ก รัฟฟาโล นักแสดงนำได้เปิดเผยในเฟซบุ๊กว่าการถ่ายทำเริ่มต้นแล้ว มีการถ่ายทำในลอนดอน ต่อมาในเดือนมีนาคม 2015 มีการถ่ายทำที่มาเก๊า
การตอบรับในประเทศไทย

อาชญากลปล้นโลก 2 ทำรายได้เปิดตัวในประเทศไทย 12.16 ล้านบาท ระหว่างวันที่ 7–13 กรกฎาคม 2016 ภาพยนตร์เรื่องนี้ทำรายได้ 106.42 ล้านบาท รวมถึงยังมีการฉายในระบบเสียง "ไทยอีสาน" ในโรงภาพยนตร์ฝั่งภาคตะวันออกเฉียงเหนือของประเทศอีกด้วย
อนาคต > ภาคต่อ

ในเดือนกันยายน 2022 มีการประกาศว่ารูเบน ไฟลเชอร์จะทำหน้าที่ผู้กำกับ Now You See Me 3 โดยมีเซท แกรห์ม-สมิทเป็นผู้เขียนบท ต่อมาในเดือนกรกฎาคม 2024 มีการประกาศวันออกฉายของ Now You See Me 3 เป็นวันที่ 14 พฤศจิกายน 2025
อนาคต > ภาคแยก

ในเดือนกรกฎาคม 2016 เดอะฮอลลีวูดรีพอร์เตอร์รายงานว่าไลออนเกตมีแผนจะสร้างภาคแยกของ Now You See Me 2 ที่มีตัวละครชื่อ หลี่ (แสดงโดย โจว เจี๋ยหลุน) เป็นตัวละครนำ
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ อาชญากลปล้นโลก 2
เว็บไซต์ทางการ
อาชญากลปล้นโลก 2 ที่อินเทอร์เน็ตมูวีเดตาเบส
อาชญากลปล้นโลก 2 ที่สยามโซน
อารยธรรม

เมือง เป็นสิ่งที่แสดงถึงอารยธรรมมนุษย์
อารยธรรม (อังกฤษ: civilization) โดยทั่วไปอาจหมายถึงความเจริญทางวัฒนธรรม แต่สำหรับทางด้านประวัติศาสตร์ อารยธรรมอาจหมายถึงการศึกษาความซับซ้อนของระบบสังคม เพื่อให้เห็นถึงความสัมพันธ์ขององค์ประกอบต่าง ๆ ในระบบสังคมนั้น ๆ โดยมุ่งเน้นให้เห็นถึงเหตุปัจจัยการเกิดและการล่มสลายของอารยธรรมนั้น รวมถึงอิทธิพลของอารยธรรมนั้นต่ออารยธรรมอื่น ๆ
องค์ประกอบของอารยธรรมมนุษย์

องค์ประกอบของอารยธรรมมนุษย์นั้น ก็คือวัฒนธรรม อันเป็นสิ่งที่มนุษย์สร้างขึ้น วัฒนธรรมที่เรามักจะศึกษาความสัมพันธ์กันในการศึกษาอารยธรรมได้แก่
สังคม หมายถึง ลักษณะการอยู่ร่วมกัน เช่น การแบ่งหน้าที่ การทำงาน การแบ่งชนชั้น การรวมกลุ่ม ความขัดแย้ง เป็นต้น หรือยกตัวอย่างสถานการณ์ เช่น ความสามารถในด้านเกษตรกรรม ความสามารถในการจัดสรรแรงงาน  การจัดการระบบเมือง จึงกล่าวอีกนัยหนึ่งได้ว่า อารยธรรมอาจใช้รวมความถึงการประสบความสำเร็จของมนุษย์และการขยายถิ่นฐาน
เศรษฐกิจ หมายถึง ลักษณะการแลกเปลี่ยนหรือการจัดสรรทรัพยากร เช่น การสร้างกิจกรรมการผลิต การจำหน่าย หรือการบริโภค การกำหนดระบบเงินตรา เป็นต้น
ศิลปะ หมายถึง วัตถุวัฒนธรรมที่แสดงออกให้เห็นถึงสถานภาพของสังคมมนุษย์นั้น ๆ ซึ่งเป็นเอกลักษณ์และหลักฐานที่ดีในการศึกษาอารยธรรมในสังคมมนุษย์นั้น เช่น จิตรกรรม วรรณกรรม ประติมากรรม เป็นต้น
การเมืองการปกครอง หมายถึง การจัดระเบียบสังคมหรือการจัดการอำนาจอธิปไตย เช่น การออกกฎหมาย การรักษาอำนาจการเมือง การรวมกลุ่ม การทำสงคราม เป็นต้น
ปัญญาความคิด หมายถึง ลักษณะการทำความเข้าใจกับสิ่งต่าง ๆ เช่น การสร้างระบบความรู้ การสร้างความเชื่อ วิทยาศาสตร์และความรู้พื้นฐานของเทคโนโลยี การสร้างทฤษฎีต่าง ๆ เป็นต้น
อามส์ (วิดีโอเกม)

วิดีโอเกม ค.ศ. 2017
| อามส์ |
| --- | --- |
ไอคอนเมนูหลัก ซึ่งแสดงภาพสปริงแมนที่โดนริบบอนเกิร์ลต่อย (เห็นแขนเท่านั้น)
ผู้พัฒนา: นินเท็นโดเอนเตอร์เทนเมนต์แพลนนิงแอนด์ดีเวลอปเมนต์
ผู้จัดจำหน่าย: นินเท็นโด
กำกับ: เค็นตะ ซาโต มาซากิ อิชิกาวะ ชินตาโร จิกูมารุ
อำนวยการผลิต: โคซูเกะ ยาบูกิ
ออกแบบ: ชินตาโร จิกูมารุ
โปรแกรมเมอร์: เค็นตะ ซาโต
ศิลปิน: มาซาอากิ อิชิกาวะ
แต่งเพลง: อัตสึโกะ อาซาฮิ ยาซูอากิ อิวาตะ
เครื่องเล่น: นินเท็นโด สวิตช์
วางจำหน่าย: 16 มิถุนายน ค.ศ. 2017
แนว: ต่อสู้, กีฬา
รูปแบบ: ผู้เล่นเดี่ยว, หลายผู้เล่น
อามส์ (อังกฤษ: ARMS) เป็นเกมต่อสู้ ค.ศ. 2017 ที่พัฒนาและเผยแพร่โดยบริษัทนินเท็นโดสำหรับนินเท็นโด สวิตช์ เกมดังกล่าวสร้างความแตกต่างจากเกมต่อสู้มาตรฐานด้วยระบบการต่อสู้ที่แหวกแนว ซึ่งตัวละครที่เล่นได้ทุกตัวจะต่อสู้ด้วยการโจมตีระยะไกล รวมถึงผู้เล่นสูงสุดสี่คนสามารถเลือกนักสู้ ตลอดจนต่อสู้โดยใช้อาวุธที่ยืดออกได้และหลากหลาย เพื่อเอาชนะคู่ต่อสู้ในสังเวียนสามมิติ ซึ่งโดยทั่วไป อามส์ได้รับคำวิจารณ์ที่ดีจากนักวิจารณ์และขายได้มากกว่าสองล้านชุดเมื่อถึงเดือนกรกฎาคม ค.ศ. 2018 ทำให้เป็นหนึ่งในเกมที่ขายดีที่สุดของนินเท็นโด สวิตช์
รูปแบบการเล่น

อามส์เป็นเกมกีฬาต่อสู้ 3 มิติ ที่ผู้เล่นสูงสุดสี่คนสามารถควบคุมหนึ่งในนักสู้ที่หลากหลาย โดยผู้เล่นสามารถดำเนินการต่อสู้ขั้นพื้นฐานซึ่งใช้แขนที่ยืดออกได้ เช่น การต่อย, การทุ่ม, การบล็อก และการหลบ อามส์นำเสนอนักสู้ที่สามารถเล่นได้สิบห้าตัวละคร รวมถึงมินมิน และทวินเทล โดยห้าตัวละครในนั้นได้รับการเปิดตัวในฐานะเนื้อหาที่ดาวน์โหลดได้ นักสู้แต่ละคนเริ่มต้นด้วยอามส์พิเศษสามแบบที่สามารถเลือกได้ในการต่อสู้ แต่การใช้อามส์ของนักสู้คนอื่นทั้งหมดสามารถปลดล็อกได้ในโหมดเก็ตอามส์ นอกจากนี้ นักสู้ทุกคนยังมีคุณสมบัติพิเศษในการต่อสู้เช่นกัน เมื่อชาร์จมิเตอร์โจมตีจนเต็ม ผู้เล่นจะสามารถปล่อย "ท่าพิเศษ" ที่สร้างความเสียหายสูงใส่คู่ต่อสู้ อีกทั้งผู้เล่นยังสามารถชาร์จพลังโจมตีเพื่อเพิ่มความเสียหายชั่วคราวและใช้เอฟเฟกต์ธาตุได้ ส่วนตัวละครแต่ละตัวมีความสามารถที่แตกต่างกันและอาวุธเฉพาะสำหรับกลยุทธ์ที่แตกต่างกัน ผู้เล่นสามารถใช้ส่วนควบคุมการเคลื่อนไหวของจอยคอนของระบบหรืออินพุตปุ่มมาตรฐานกับตัวควบคุม เช่น โปรคอนโทรลเลอร์ เพื่อควบคุมอาร์มแต่ละตัวแยกกัน รวมถึงผู้เล่นยังสามารถปรับแต่งค่าโหลดของอาร์มได้เช่นกัน โดยสามารถเลือกอาร์มแต่ละตัวได้อย่างอิสระ ทุกอาร์มจะแตกต่างกันด้วยคุณสมบัติธาตุและน้ำหนักที่แตกต่างกันซึ่งส่งผลต่อการเล่นเกม อนึ่ง ผู้เล่นสูงสุดสี่คนสามารถเล่นในแมตช์เดียวได้ ทั้งแบบมวยหมู่สามเส้าหรือสี่เส้า หรือในโหมดสองต่อสองที่เพื่อนร่วมทีมถูกล่ามไว้ด้วยกัน
นอกจากโหมดการต่อสู้มาตรฐานแล้ว อามส์ยังมีโหมดอื่น ๆ อีกหลายโหมด ได้แก่: เวอร์ซัส, กรังด์ปรีซ์ และโหมดแบตเทิลที่หลากหลาย โดยในโหมดกรังด์ปรีซ์ ผู้เล่นจะต้องแข่ง 10 แมตช์กับนักสู้ที่ควบคุมด้วยคอมพิวเตอร์เพื่อชิงเข็มขัดแชมป์ ส่วนโหมดแบตเทิลประกอบด้วยโหมดวอลเลย์บอลกับบาสเกตบอล, โหมดทำลายเป้าหมาย และโหมดเอาชีวิตรอด ผู้เล่นยังสามารถเล่นออนไลน์ในล็อบบีแมตช์ปาร์ตีที่มีผู้เล่นสูงสุด 20 คน หรือในเกมจัดอันดับแบบตัวต่อตัว ซึ่งอามส์ได้นำเสนอนักสู้ที่สามารถเล่นได้สิบคนในการเปิดตัว โดยมีนักสู้เพิ่มเติมอีกห้าคนที่เพิ่มเข้ามาผ่านการอัปเดตหลังวางจำหน่าย
การพัฒนา

เกมดังกล่าวได้รับการพัฒนาโดยแผนกเอนเตอร์เทนเมนต์แพลนนิงแอนด์ดีเวลอปเมนต์ของบริษัทนินเท็นโด ที่อำนวยการผลิตโดยโคซูเกะ ยาบูกิ ซึ่งในตอนเริ่ม เกมนี้เริ่มต้นขึ้นด้วยความต้องการที่จะดูว่ามุมมองหลังกล้องสามารถทำงานในเกมต่อสู้ได้หรือไม่ ในการทำให้แนวคิดนี้ได้ผล คุณสมบัติหลักของแขนยืดได้ถูกนำมาใช้ โดยยาบูกิระบุว่า "เรามาพูดถึงเกมที่ผมรู้จักดี - อย่างมาริโอคาร์ต ที่มีบางอย่างปรากฏขึ้นในระยะไกล และคุณบังคับทิศทางที่เกี่ยวข้องกับสิ่งนั้น - นั่นคือโครงสร้างพื้นฐาน ของเกมดังกล่าว" โดยอ้างอิงถึงมาริโอคาร์ต และรูปแบบการเล่นที่มีอิทธิพลต่ออามส์'
ในช่วงต้น แนวคิดของการมีตัวละครหลักของบริษัทนินเท็นโด เช่น ลิงก์ และมาริโอ ได้รับการพิจารณา อย่างไรก็ตาม ด้วยสุนทรีย์ของเกม โดยเฉพาะอย่างยิ่งกับแนวคิดของแขนที่ยืดออกได้นั้นขัดแย้งกับพวกมัน และในที่สุดก็มีการตัดสินใจว่าจะมีการสร้างตัวละครใหม่ขึ้นมา และความเป็นไปได้ของการเพิ่มตัวละครจากเกมพันช์-เอาต์!! ก็ได้รับการพิจารณาเช่นกัน แต่ทีมพัฒนากังวลเกี่ยวกับการทำให้แฟน ๆ ของแฟรนไชส์นั้นหมางเมิน และอาจทำให้ผู้เล่นใหม่สับสน
การออกแบบตัวละครเริ่มต้นด้วยแขนก่อน โดยทีมงานต้องคิดย้อนกลับว่าตัวละครประเภทใดจะได้ครอบครองมัน เช่น ตัวละครที่ชื่อเฮลิกซ์ ได้เริ่มด้วยแนวคิดของนักสู้ที่มีแขนเป็นสายดีเอ็นเอ แม้ว่าตอนแรกทีมงานจะไม่รู้อะไรอย่างอื่นเกี่ยวกับเขามากนัก นักสู้ส่วนใหญ่ได้รับการออกแบบมาเพื่อตอบสนองความต้องการในรูปแบบการเล่น แม้ว่าจะมีข้อยกเว้นบางประการที่การออกแบบต้องมาก่อน แนวคิดแรกเริ่มของเกมคือตัวละครใช้อุปกรณ์ภายนอกเพื่อต่อยคู่ต่อสู้ อย่างไรก็ตาม สิ่งนี้ถูกทิ้งในภายหลังเพื่อสนับสนุนตัวละครที่ยืดแขนจริงของพวกเขา ทั้งนี้ ผู้กำกับฝ่ายศิลป์อย่างมาซาอากิ อิชิกาวะ ได้กล่าวว่ารูปแบบศิลปะของเกมได้รับอิทธิพลอย่างมากจากดราก้อนบอล และอากิระ ส่วนยาบูกิได้กล่าวว่า เมื่อเทียบกับตัวเอกคนเดียวแล้ว ตัวละครทั้งหมดเป็นตัวเอกของเกม
การตลาด

เกมดังกล่าวได้รับการประกาศในงานนินเท็นโด สวิตช์ พรีเซนเทชัน เมื่อวันที่ 12 มกราคม ค.ศ. 2017 และวางจำหน่ายทั่วโลกในวันที่ 16 มิถุนายน ค.ศ. 2017 โดยก่อนที่เกมนี้จะวางจำหน่าย มีเดโมหลายผู้เล่นที่รู้จักกันในชื่อ "อามส์โกลเบิลเทสต์พันช์" ให้ดาวน์โหลดในนินเท็นโด อีช็อป โดยผู้เล่นสามารถทดลองรูปแบบการเล่นออนไลน์ได้ในช่วงสิบสองเซสชันยาวหนึ่งชั่วโมงแยกกัน
มีการเผยแพร่การอัปเดตหลังการวางจำหน่ายที่ไม่สม่ำเสมอซึ่งมีตัวละครที่ผู้เล่นควบคุม, ด่าน และอามส์ใหม่ เนื้อหาเพิ่มเติมที่เผยแพร่ฟรีเหล่านี้เป็นไปตามรูปแบบการอัปเดตของเกมสพลาทูน ในขณะที่การสาธิตเทสต์พันช์ก็พร้อมใช้งานหลายครั้งเช่นกัน เกมดังกล่าวได้รับตัวละครและด่านใหม่ผ่านเนื้อหาที่ดาวน์โหลดได้จนถึงเดือนธันวาคม ค.ศ. 2017 เมื่อทางบริษัทนินเท็นโดประกาศว่าจะไม่เพิ่มเนื้อหาใหม่ลงในเกมอีกต่อไปนอกเหนือจากการอัปเดตความสมดุล
แหล่งข้อมูลอื่น

เว็บไซต์ทางการ (archived)
แมตช์ระหว่างสปริงแมนและริบบอนเกิร์ล
อาราบิโนส

| --- | --- |

ชื่อ
IUPAC name Arabinose
ชื่ออื่น Pectinose
เลขทะเบียน
เลขทะเบียน CAS: 147-81-9 Y 10323-20-3 (D) N 5328-37-0 (L) N
3D model (JSmol): รูปภาพแบบโต้ตอบ รูปภาพแบบโต้ตอบ
ChEBI: CHEBI:46983 Y
เคมสไปเดอร์: 59687 Y
EC Number: 205-699-8
ผับเคม CID: 5460291
 InChI InChI=1S/C5H10O5/c6-1-3(8)5(10)4(9)2-7/h1,3-5,7-10H,2H2/t3-,4-,5+/m1/s1 YKey: PYMYPHUHKUWMLA-WDCZJNDASA-N Y InChI=1/C5H10O5/c6-1-3(8)5(10)4(9)2-7/h1,3-5,7-10H,2H2/t3-,4-,5+/m1/s1Key: PYMYPHUHKUWMLA-WDCZJNDABW 
 SMILES O=C[C@@H](O)[C@H](O)[C@H](O)CO C([C@H]([C@H]([C@@H](C=O)O)O)O)O 
คุณสมบัติ
สูตรเคมี: C5H10O5
มวลโมเลกุล: 150.13 g/mol   
ลักษณะทางกายภาพ: ผลึกไม่มีสี รูปเข็มหรือปริซึม
ความหนาแน่น: 1.585 g/cm3 (20 ºC)
จุดหลอมเหลว: 164 to 165 °C (327 to 329 °F; 437 to 438 K)
ละลายในน้ำ: 834 g/1 L (25 °C (77 °F))
Magnetic susceptibility (χ): -85.70·10−6 cm3/mol
ความอันตราย
NFPA 704 (fire diamond):   1 1 0
สารประกอบอื่นที่เกี่ยวข้องกัน
aldopentosesที่เกี่ยวข้อง: Ribose Xylose Lyxose
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
อาราบิโนส (อังกฤษ: arabinose) เป็นมอโนแซ็กคาไรด์ที่มีลักษณะเป็นผลึกสีขาวหรือไม่มีสี ไม่มีกลิ่น มีสูตรเคมีคือ C5H10O5 มีน้ำหนักโมเลกุล 150.13 g/mol ชื่ออาราบิโนสมาจากกัมอาราบิก ซึ่งใช้สกัดอาราบิโนสเป็นครั้งแรก ในธรรมชาติพบอาราบิโนสชนิด L มากกว่าชนิด D อาราบิโนสมีความเกี่ยวข้องกับพอลิเมอร์ชีวภาพ เช่น เฮลิเซลลูโลสและเพกทิน ซึ่งเป็นส่วนประกอบหลักของผนังเซลล์
อาราบิโนสเป็นมอโนแซ็กคาไรด์ชนิดอัลโดเพนโทส หรือมอโนแซ็กคาไรด์ที่มีอะตอมคาร์บอน 5 อะตอม และมีหมู่ฟังก์ชันอัลดีไฮด์ อาราบิโนสมีไครัลเซ็นเตอร์ 3 ตำแหน่ง เช่นเดียวกับไลโซส, ไรโบส และไซโลส ไครัลเซ็นเตอร์เป็นโมเลกุลที่ไม่มีระนาบสมมาตร ทำให้ไม่สามารถซ้อนทับกับโมเลกุลที่เหมือนตัวเองได้ เปรียบได้กับการนำโมเลกุลไปส่องกระจก จะพบว่าถึงแม้จะมีโครงสร้างเหมือนกัน แต่โมเลกุลภาพจริงและโมเลกุลภาพสะท้อนมีการจัดเรียงอะตอมที่ต่างกัน เนื่องจากมีไครัลเซ็นเตอร์ 3 ตำแหน่ง ทำให้อัลโดเพนโทสมี 8 สเตอริโอไอโซเมอร์ หรือมีสูตรเคมีเหมือนกัน แต่โครงสร้างต่างกัน อาราบิโนสสามารถสังเคราะห์ได้จากกลูโคสผ่านกระบวนการการย่อยสลายโวห์ล (Wohl degradation)
อาราบิโนสใช้เป็นอาหารเลี้ยงเชื้อ มีคุณสมบัติยับยั้งซูเครส เอนไซม์ที่ใช้ย่อยซูโครสให้กลายเป็นกลูโคสและฟรักโทสในลำไส้เล็ก ทำให้อาราบิโนสอาจใช้ในอาหารสำหรับผู้ป่วยเบาหวาน และอาจใช้เป็นพรีไบโอติกส์สำหรับไบฟิโดแบคทีเรียในระบบทางเดินอาหาร เนื่องจากร่างกายไม่สามารถย่อยอาราบิโนสได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาราบิโนส
"L(+)-Arabinose - MSDS". Merck Millipore.
อาริสโตเน็ตเทส

| อาริสโตเน็ตเทส ช่วงเวลาที่มีชีวิตอยู่: ยุคครีเทเชียสตอนปลาย |
| --- | --- |

Aristonectes parvidens

การจำแนกชั้นทางวิทยาศาสตร์
อาณาจักร:: อณาจักรสัตว์
ไฟลัม:: Chordata
ชั้น:: Sauropsida
อันดับใหญ่:: Sauropterygia
อันดับ:: เพลซิโอซอเรีย
วงศ์:: Aristonectidae
สกุล:: Aristonectes

สปีชีส์
 Aristonectes parvidens (type) Cabrera, 1941
อาริสโตเน็ตทีส (อังกฤษ: Aristonectes; ความหมาย:ว่ายน้ำอย่างดี(อังกฤษ:'best swimmer') เป็นสัตว์เลื้อยคลานทะเลที่มีชีวิตอยู่ในยุคครีเทเชียสตอนปลายมันเป็นสัตว์เลื้อยคลานทะเลขนาดใหญ่ในครอบครัวอีลาสโมซอร์พบในอเมริกาใต้และแอนตาร์กติกา
อาศัยหาปลา,หมึก,และสัตว์เลื้อยคลานทะเล อื่นๆที่ตัวเล็กกว่ากินเป็นอาหาร นอกจากนี้อาริสโตเน็ตทีสยังเป็นสปีชีส์ที่สูญพันธุ์ของ เพลซิโอซอร์  มันถูกตั้งชื่อโดย Cabrera ในปี 1941
แหล่งข้อมูลอื่น

Taxonomic history of Aristonectes
อายุที่อยู่ในเกณฑ์สมรสได้

อายุที่อยู่ในเกณฑ์สมรสได้ (อังกฤษ: Marriageable age, Marriage age) เป็นอายุที่บุคคลสามารถทำการสมรสได้ ไม่ว่าจะเป็นการใช้สิทธิของตนหรือเกิดจากความยินยอมของผู้ใช้อำนาจปกครอง โดยในอายุที่อยู่ในเกณฑ์และการให้ความยินยอมดังกล่าวแตกต่างไปในแต่ละประเทศ
อายุที่อยู่ในเกณฑ์สมรสได้ไม่ควรจะสับสนกับ อายุในการบรรลุนิติภาวะ หรือ  อายุที่ยอมให้มีการร่วมประเวณีได้. เพราะในหลายประเทศอายุที่อยู่ในเกณฑ์สมรสได้อาจต่ำกว่าอายุในการบรรลุนติภาวะ
อายุที่อยู่ในเกณฑ์สมรสได้ในปัจจุบันได้แก่
ทวีปแอฟริกา

เคนยา: 16 ปีสำหรับการสมรสตามกฎหมาย ตามพระราชบัญญัติการสมรส (the Marriage Act)
ลิเบีย: 20 ปี หรือต่ำกว่าหากได้รับอนุญาตจากศาลตามความจำเป็นและได้รับการอนุญาตจากวาลีอุลเลาะฮ์ (อังกฤษ: wali) หรือญาติฝ่ายชายที่สนิทที่สุดของหญิงเสียก่อน